Document ID: 31995R1937

ΚΑΝΟΝΙΣΜΟΣ (ΕΚ) αριθ. 1937/95 ΤΗΣ ΕΠΙΤΡΟΠΗΣ της 4ης Αυγούστου 1995 περί προσδιορισμού του ύψους της γεωργικής συνιστώσας της φορολογίας καθώς και των πρόσθετων δασμών της περιόδου από 1ης Ιουλίου μέχρι 30 Σεπτεμβρίου 1995 συμπεριλαμβανομένης, για τις προς την Κοινότητα εισαγωγές εμπορευμάτων προελεύσεως Ελβετίας, υπαγομένων στον κανονισμό (ΕΚ) αριθ. 3448/93 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3448/93 του Συμβουλίου της 6ης Δεκεμβρίου 1993 για καθορισμό του καθεστώτος συναλλαγών που εφαρμόζεται για ορισμένα εμπορεύματα που προέρχονται από τη μεταποίηση γεωργικών προϊόντων (1), και ιδίως το άρθρο 7,
Εκτιμώντας ότι ο κανονισμός (ΕΚ) αριθ. 1917/95 του Συμβουλίου της 24ης Ιουλίου 1995 για τη θέσπιση ορισμένων μέτρων σχετικών με την εισαγωγή μεταποιημένων γεωργικών προϊόντων από την Ισλανδία, τη Νορβηγία και την Ελβετία προκειμένου να ληφθούν υπόψη τα αποτελέσματα των διαπραγματεύσεων του Γύρου της Ουρουγουάης στο γεωργικό τομέα (2), θεσπίζει στο άρθρο 1 παράγραφος 1 τα βασικά ποσά που λαμβάνονται υπόψη κατά την υπολογισμό της γεωργικής συνιστώσας της φορολογίας και των πρόσθετων δασμών που εφαρμόζονται για τις προς την Κοινότητα εισαγωγές εμπορευμάτων καταγωγής Ελβετίας 7 ότι, σύμφωνα με το άρθρο 2 του προαναφερόμενου κανονισμού, η Επιτροπή θα προσχωρήσει σε έγκριση των λεπτομερειών εφαρμογής όταν βεβαιωθεί ότι η Ελβετία θα λάβει ταυτοχρόνως ή το συντομότερο δυνατόν, μέτρα συγκρίσιμου αποτελέσματος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα του παρόντος κανονισμού καθορίζουν, για το χρονικό διάστημα από 1ης Ιουλίου μέχρι 30 Σεπτεμβρίου 1995 συμπεριλαμβανομένης, τη γεωργική συνιστώσα και τους αντίστοιχους πρόσθετους δασμούς που εφαρμόζονται κατά την εισαγωγή εμπορευμάτων προελεύσεως Ελβετίας, υπαγομένων στον κανονισμό (ΕΚ) αριθ. 3448/93.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός ισχύει, κατόπιν αιτήσεως των ενδιαφερομένων, από 1ης Ιουλίου μέχρι 30 Σεπτεμβρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Αυγούστου 1995.

Labels: 17
3
6
18
15